31986D0563
L 327/50
JURNALUL OFÍCIAL AL UNIUNII EUROPENE
DECIZIA COMISIEI
din 12 noiembrie 1986
de modificare a Deciziei 81/675/CEE de constatare a faptului că anumite sisteme de închidere sunt „sisteme de închidere de unică folosință” în înțelesul, inter alia, al Directivelor 66/401/CEE și 69/208/CEE ale Consiliului
(86/563/CEE)
COMISIA COMUNITĂȚILOR EUROPENE
având în vedere Tratatul de instituire a Comunității Economice Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva 86/155/CEE (2), în special articolul 9 alineatul (1),
având în vedere Directiva 69/208/CEE a Consiliului din 30 iunie 1969 privind comercializarea semințelor de plante oleaginoase și pentru fibră (3), astfel cum a fost modificată ultima dată prin Directiva 86/155/CEE, în special articolul 9 alineatul (1),
întrucât Decizia 81/675/CEE (4) a Comisiei, a stabilit că anumite sisteme de închidere sunt „sisteme de unică folosință” în înțelesul anumitor directive ale Consiliului privind piața semințelor și a materialelor săditoare, inclusiv a Directivelor 66/401/CEE și 69/208/CEE ale Consiliului;
întrucât, la momentul respectiv, s-a înțeles că folosirea unuia dintre sistemele vizate, rezervată la vremea respectivă exclusiv pentru semințele de cereale, ar trebui să indice o tendință descrescătoare în favoarea noilor sisteme și ar trebui revizuit după cinci ani;
întrucât experiența a arătat că respectivul sistem oferă o garanție suficientă de eficacitate și trebuie de asemenea considerat ca un „sistem de unică folosință” în înțelesul Directivelor 66/401/CEE și 69/208/CEE pentru semințele anumitor specii de plante furajere, plante oleaginoase și pentru fibră;
întrucât măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
La articolul 1 alineatul (2) din Decizia 81/675/CEE a Consiliului, expresia „în înțelesul articolului 9 alineatul (1) din Directiva 66/402/CEE a Consiliului:” se înlocuiește cu următoarele cuvinte:
„în înțelesul:
-
Directivei 66/401/CEE, în măsura în care sunt vizate următoarele specii:
-
Lupinus albus,
-
Lupinus angustifolius,
-
Lupinus luteus,
-
Pisum sativum,
-
Vicia faba,
-
Vicia pannonica,
-
Vicia sativa,
-
Vicia villosa;
-
Directivei 66/402/CEE;
-
Directivei 69/208/CEE, în măsura în care sunt vizate următoarele specii:
-
Arachis hypogaea,
-
Glycine max,
-
Gossypium spp.,
-
Helianthus annuus.”
Articolul 2
Prezenta decizie se adresează statelor membre.
Adoptată la Bruxelles, 12 noiembrie 1986.